Villebernier

Villebernier on kunta läntisessä Ranskassa Maine-et-Loiren departementissa Pays de la Loiren alueella. Se sijaitsee Loirejoen varrella, Saumurin kaupungin itäpuolella.

Kunnan nähtävyys on kartano Manoir de Launay. Anjoun herttua René hankki tämän 1300-luvun lopulla rakennetun kartanon vuonna 1444, ja järjesti siellä yli kuukauden kestäneitä turnajaisia ja ylellisiä juhlia. Kartanossa ovat pitäneet hovia Ranskan kuninkaista Ludvig XI, Kaarle VIII sekä Ludvig XII, jonka kuoleman jälkeen vuonna 1515 kartano on ollut yksityisomistuksessa.

Lähteet

Aiheesta muualla

Maine-et-Loiren kunnat